CELEX: C2006/326/99
Language: lv
Date: 2006-12-30 00:00:00
Title: Lieta C-481/06: Prasība, kas celta 2006. gada 24. novembrī — Eiropas Kopienu Komisija pret Grieķijas Republiku

30.12.2006   
            
            
               LV
            
            
               Eiropas Savienības Oficiālais Vēstnesis
            
            
               C 326/48
            
         Prasība, kas celta 2006. gada 24. novembrī — Eiropas Kopienu Komisija pret Grieķijas Republiku
   (Lieta C-481/06)
   (2006/C 326/99)
   Tiesvedības valoda — grieķu
   Lietas dalībnieki
   
      Prasītāja: Eiropas Kopienu Komisija (pārstāvji — M. Patakia un X. Lewis)
   
      Atbildētāja: Grieķijas Republika
   Prasītājas prasījumi:
   
               —
            
            
               atzīt, ka Grieķijas Republika, paturot spēkā Likuma 2955/2001 7. panta 2. punktu un ieviešot šo tiesību noteikumu, izmantojot Ministru apvienotos lēmumus (2005. gada 12. aprīļaDI6a/ik 38611 un DI6a/ik 38609), nav izpildījusi tās pienākumus atbilstoši Direktīvas 93/36/EEK (1), ar ko koordinē piegāžu publisko piegādes līgumu slēgšanas tiesību piešķiršanas procedūras, un savu pienākumu, kā tas noteikts Eiropas Kopienu Tiesas judikatūrā, nodrošināt efektīvu un godīgu konkurenci;
            
         
               —
            
            
               piespriest Grieķijas Republikai atlīdzināt tiesāšanās izdevumus.
            
         Pamati un galvenie argumenti
   Komisija saņēma sūdzību par noteikumu Grieķijas tiesiskajā regulējumā, kas visus materiālus, kas domāti izmantošanai medicīnā, iedalīja kategorijās un noteica īpašu maksimālo cenu katrai kategorijai. Šis tiesību noteikums mijiedarbībā ar Ministru apvienotajiem lēmumiem, kas to īsteno, ir tiesiskais regulējums, kas pieļauj tieši piešķirt publisko piegādes līgumu attiecībā uz visām iepriekš minēto produktu grupām, kas ir klasificētas kā nesalīdzināmas grupas.
   Komisija uzskata, ka, ņemot vērā Eiropas Kopienu Tiesas judikatūru, attiecīgais tiesiskais regulējums ir pretējs Direktīvas 93/36, ar ko koordinē publisko piegādes līgumu slēgšanas tiesību piešķiršanas procedūras, 6. panta 3. punktam un pienākumam nodrošināt efektīvu un godīgu konkurenci. Tiktāl, ciktāl šim tiesību noteikumam ir izņēmuma raksturs, tas ir jāinterpretē šauri un nevar atļaut tieši piešķirt publiskā iepirkuma līguma slēgšanas tiesības visu kategoriju produktiem. Tāpat līgumslēdzējiestādēm ir jāpārliecinās, ka ir nodrošināta efektīva konkurence un publisko piegāžu piešķiršanas caurspīdīgums, kas nav iespējams, tieši piešķirot publiskā iepirkuma līguma slēgšanas tiesības, izņemot izņēmuma gadījumos, kas noteikti Direktīvas 93/36 6. panta 3. punktā.
   Grieķijas iestādes neapstrīdēja Komisijas apgalvojumus vai apstrīdētā pārkāpuma pastāvēšanu, un paziņoja par tās nodomu grozīt attiecīgo tiesību noteikumu. Neskatoties uz to, nav veikts jebkāds zināms grozījums līdz laikam, kad tika celta prasība.
   Līdz ar to Komisija uzskata, ka Grieķijas Republika nav izpildījusi savus pienākumus, ko uzliek Direktīvas 93/36 6. panta 3. punkts un nav izpildījusi savu pienākumu nodrošināt efektīvu un godīgu konkurenci.
   
      (1)  OV L 199, 09.08.1993., 1. lpp.